
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts ir izstrādāts pēc Viedās administrācijas un reģionālās attīstības ministrijas kā Eiropas Savienības fondu atbildīgās iestādes iniciatīvas, ievērojot Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. punktā ietverto deleģējumu, kas nosaka Ministru kabinetam (turpmāk - MK) izstrādāt nosacījumus specifiskā atbalsta mērķa īstenošanai.
1.2. Mērķis
Mērķa apraksts
Noteikumu projekta mērķis ir pagarināt Eiropas Savienības fondu 2014.-2020. gada plānošanas perioda darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" (turpmāk - SAM 5.1.1.) projektu iesniegumu otrās un trešās atlases kārtas īstenošanas termiņu līdz 2026. gada 31. decembrim (šobrīd esošais termiņš – 2026. gada 31. oktobris), lai finansējuma saņēmējs varētu nodrošināt projekta sekmīgu pabeigšanu un sasniegt plānoto iznākuma rādītāju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK 2016. gada 9. augusta noteikumu Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi" (turpmāk - MK noteikumi Nr. 519) 5.12. apakšpunkts nosaka, ka finansējuma saņēmējs var pabeigt projektā plānotās darbības un sasniegt plānotos iznākuma rādītājus, nodrošinot projekta mērķa sasniegšanu un funkcionalitāti par saviem līdzekļiem līdz 2026. gada 31. oktobrim.

Šobrīd SAM 5.1.1. ietvaros īstenošanā ir viens projekts - Nr. 5.1.1.0/17/I/008 "Lielupes radīto plūdu un krasta erozijas risku apdraudējumu novēršanas pasākumi Dubultos-Majoros-Dzintaros" (turpmāk - Projekts), finansējuma saņēmējs - Jūrmalas valstspilsētas administrācija. Sākotnēji ar grozījumiem vienošanās par Projekta īstenošanu tika pagarināts tā ieviešanas termiņš līdz 2026. gada 31. oktobrim.

Projektā ir sasniegta augsta izpildes pakāpe, un ir pabeigti apjoma un tehniskās sarežģītības ziņā nozīmīgākie darbi - plūdu un krasta erozijas risku mazināšanas infrastruktūras izbūves darbi, tostarp krasta nostiprinājuma rievpāļu un dzelzsbetona atbalstsienu izbūve, drenāžas un lietus ūdens kanalizācijas sistēmu izbūve, kā arī divu betona slipu izbūve piekļuvei Lielupei. Finansējuma saņēmējs norāda, ka Projektā atlikušie darbi galvenokārt ir saistīti ar atsevišķu infrastruktūras elementu uzstādīšanu, teritorijas sakārtošanu un noslēdzošo būvdarbu veikšanu. Projekta pabeigšanu pašlaik ietekmē vairāki apstākļi, kas nav tieši atkarīgi no finansējuma saņēmēja rīcības, tostarp trešo personu veicamo darbu izpilde, materiālu piegāžu kavējumi, nelabvēlīgi laikapstākļi un hidroloģiskie apstākļi, kā arī savstarpēji saistīto būvdarbu izpildes secība:
- slīpās noejas izbūve pret Plūdu ielu, kur darbi kopš 2026. gada 20. maija ir apturēti SIA "Bite Latvija" optiskā kabeļa bojājuma dēļ (attiecīgi darbu pabeigšana ir atkarīga no kabeļa bojājuma novēršanas un būvdarbu atsākšanas iespējām);
- 18 tērauda kāpņu ar margām uzstādīšana, kuru izpildi kavē nepabeigtais margu cinkošanas process (kāpņu uzstādīšanu iespējams pabeigt pēc cinkoto margu piegādes objektā);
- betona kāpņu izbūves pabeigšana atsevišķās vietās un būvdarbu laikā skarto asfaltbetona segumu atjaunošana, kuru izpildi ir ietekmējuši nelabvēlīgi hidroloģiskie apstākļi un citu savstarpēji saistītu būvdarbu kavējumi;
- ārējo elektrotīklu un apgaismojuma izbūves pabeigšana. Elektroapgādes tīkli un apgaismojuma balsti ir uzstādīti, taču materiālu piegādes kavējumu dēļ nav pabeigta LED gaismekļu montāža, sistēmas ieregulēšana un testēšana.

Finansējuma saņēmējs prognozē būvdarbu pabeigšanu līdz 2026. gada 30. septembrim. Papildus nepieciešams laiks pēc faktisko darbu pabeigšanas administratīvajiem procesiem, lai objektu varētu nodot ekspluatācijā, tostarp būvprojekta izmaiņu dokumentācijas izstrādei un saskaņošanai, atbildīgo institūciju atzinumu saņemšanai, pamatlīdzekļu uzskaitei, gala norēķiniem ar būvuzņēmēju un citu projekta noslēguma darbību izpildei (kopumā līdz 2026. gada novembra beigām).

Ņemot vērā iepriekš minēto, sadarbības iestādes jeb Centrālās finanšu un līgumu aģentūras (turpmāk - CFLA) vērtējumā Projekta pilnīga pabeigšana, ieskaitot nepieciešamās dokumentācijas sakārtošanu citās iestādēs, līdz pašlaik SAM 5.1.1. noteiktajam termiņam (2026. gada 31. oktobrim), nav objektīvi iespējama.
Problēmas un risinājumi
Problēmas apraksts
MK noteikumu Nr. 519 5.12. apakšpunkts nosaka, ka projekta īstenošanas termiņš ir 2026. gada 31. oktobris, kaut gan šobrīd Projektā identificēta nepieciešamība īstenošanas termiņa pagarinājumam.

CFLA vērtējumā pastāv augsts risks nepabeigt Projekta darbības un sasniegt plānotos rādītājus līdz 2026. gada 31. oktobrim. Risks saistīts galvenokārt ar nodošanas ekspluatācijā procedūru un nepieciešamās noslēguma dokumentācijas sakārtošanu.

Ja finansējuma saņēmējs nepabeidz par saviem līdzekļiem visas plānotās Projekta darbības un nesasniedz visus plānotos Projekta iznākuma rādītājus līdz norādītajam termiņam, finansējuma saņēmējam saskaņā ar vienošanās par projekta īstenošanu jāatmaksā CFLA viss Projekta ietvaros saņemtais Kohēzijas fonda finansējums - 2 072 443 euro.
Risinājuma apraksts
Lai mazinātu administratīvos riskus un nodrošinātu veiksmīgu Projekta pabeigšanu, t.sk. sasniedzot Projektā paredzēto mērķi, CFLA vērtējumā ir pamatoti paredzēt SAM 5.1.1. īstenošanas termiņa pagarinājumu līdz 2026. gada 31. decembrim. Vienlaikus finansējuma saņēmējs ir informējis CFLA, ka Projekta pabeigšanu apliecinošo dokumentu sagatavošanai un iesniegšanai CFLA tiek plānota viena nedēļa pēc Projekta darbību pabeigšanas.

Vadlīnijas par to darbības programmu slēgšanu, kuras pieņemtas atbalsta saņemšanai no Eiropas Reģionālās attīstības fonda, Eiropas Sociālā fonda, Kohēzijas fonda un Eiropas Jūrlietu un zivsaimniecības fonda, kā arī par pārrobežu sadarbības programmu saskaņā ar Pirmspievienošanās palīdzības instrumentu (IPA II) (2014.–2020. gada periodā) slēgšanu (turpmāk - Vadlīnijas) noteic, ka dalībvalstīm līdz ar Eiropas Savienības fondu 2014.-2020. gada plānošanas perioda noslēguma ziņojumu ir jāsniedz informācija par nefunkcionējošiem projektiem, un tas jau ir izdarīts, Finanšu ministrijai 2026. gada februārī iesniedzot Eiropas Komisijā noslēguma ziņojumu. Vadlīnijas arī noteic, ka nefunkcionējošas darbības (tādas, kuru īstenošana turpinās pēc 2023. gada 31. decembra) būtu jāuzrauga un vēlākais līdz 2027. gada 15. februārim jāsniedz Eiropas Komisijai nepieciešamā informācija par to, ka minētās darbības, pirmkārt, ir pabeigtas vai pilnībā īstenotas un, otrkārt, veicina relevanto prioritāšu mērķu sasniegšanu. Līdz ar to ir secināms, ka pastāv iespēja noteikt Projekta īstenošanas pabeigšanai termiņu, kas pārsniedz šobrīd MK noteikumos Nr. 519 noteikto 2026. gada 31. oktobri (un galīgās Projekta dokumentācijas iesniegšanu līdz 2027. gada 8. janvārim) ar pietiekamu laika rezervi, kas nepieciešama dokumentācijas pārbaudei no CFLA puses.

SAM 5.1.1. īstenošanas termiņa pagarināšana radītu priekšnosacījumus Projektā visu atlikušo darbību pabeigšanai un Projekta mērķa sasniegšanai, vienlaikus būtiski mazinot risku, ka objektīvu un no finansējuma saņēmēja neatkarīgu apstākļu dēļ Projekts netiek pabeigts noteiktajā termiņā. Ievērojot Projekta augsto izpildes pakāpi, nepieciešamo termiņa pagarinājumu CFLA vērtē kā samērīgu, pamatotu un nepieciešamu Projekta rezultātu pilnīgai sasniegšanai un funkcionalitātes nodrošināšanai.

Līdz ar to, pamatojoties uz finansējuma saņēmēja sniegto informāciju un CFLA veikto izvērtējumu, noteikumu projekts paredz precizēt MK noteikumu Nr. 519 5.12. un 5.32. apakšpunktus un 5.5 punktu, ka finansējuma saņēmējs pabeidz Projektā plānotās darbības un sasniedz plānotos iznākuma rādītājus līdz 2026. gada 31. decembrim, kā arī 5.33. apakšpunktu, nosakot, ka finansējuma saņēmējam jāiesniedz sadarbības iestādē dokumentācija, kas apliecina pabeigtās projekta darbības un sasniegtos rādītājus, līdz 2027. gada 8. janvārim.

Noteikumu projekts nerada citas izmaiņas projekta īstenošanas nosacījumos. Grozījumi, kas pēc noteikumu projekta stāšanās spēkā veicami vienošanās par Projekta īstenošanu, nav uzskatāmi par būtiskiem, jo neietekmē Projekta ietvaros veicamo darbību veidu, Projekta mērķus vai īstenošanas nosacījumus, jo attiecas uz Projekta īstenošanas pabeigšanas termiņu pagarinot to par diviem mēnešiem. Noteikumu projektā paredzētie grozījumi nav būtiski Regulas (ES) Nr. 1303/2013* 71. panta izpratnē. Finansējuma saņēmējam ir pietiekami finanšu resursi un kapacitāte nepieciešamajā apjomā, lai pabeigtu Projekta īstenošanu.

*Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Jā
Apraksts
Lai pagarinātu Projekta īstenošanas termiņu, finansējuma saņēmējam ir nepieciešams veikt grozījumus vienošanās par projekta īstenošanu, kas uzskatāma par samērīgu prasību gadījumā, kad tiek pagarināts projekta īstenošanas termiņš, tādējādi mazinot risku finansējuma saņēmējam atmaksāt Kohēzijas fonda finansējumu.
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Finansējumu saņēmējs
Ietekmes apraksts
Noteikumu projekts ietekmē SAM 5.1.1. finansējuma saņēmēju, kura īstenotajā Projektā konstatēts, ka Projektā plānotās darbības nav iespējams pabeigt un iznākumu rādītāju nav iespējams sasniegt līdz 2026. gada 31. oktobrim.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekts neparedz izmaiņas SAM 5.1.1. īstenošanai plānotā un pieejamā kopējā attiecināmā finansējuma apmērā. Līdz ar to noteikumu projektam nav ietekmes uz valsts vai pašvaldības budžetu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Noteikumu projekta mērķis ir paredzēt iespēju pagarināt SAM 5.1.1. īstenošanas termiņu (tas attiecināms uz vienu Projektu). Noteikumu projekts būtiski nemaina esošo regulējumu un neparedz ieviest jaunas politiskās iniciatīvas, līdz ar to saskaņā ar MK 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" publisko apspriedi nav nepieciešams nodrošināt.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā finanšu un līgumu aģentūra
Viedās administrācijas un reģionālās attīstības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

